stanford-oval/wikipedia huggingface dataset:
ประเทศมาเลเซีย
กองทัพ

บทความหลัก: กองทัพมาเลเซีย
กองทัพมาเลเซียประกอบด้วย กองทัพเรือมาเลเซีย,กองทัพมาเลเซียและกองทัพอากาศมาเลเซีย ไม่มีการเกณฑ์ทหารและอายุที่กำหนดสำหรับการเกณฑ์ทหารโดยสมัครใจคือ 18 ปี โดยใช้งบประมาณเป็น 1.5% ของ GDP ของประเทศและใช้กำลังของกองทัพเป็น 1.23% ของกำลังคนของมาเลเชีย
เศรษฐกิจ > การท่องเที่ยว

ในปี 2559 มาเลเซียมีจำนวนนักท่องเที่ยวทั้งสิ้น 26,757,392 คนเพิ่มขึ้น 4.0% จาก 25,721,251 คนในปี 2558 โดยนักท่องเที่ยวส่วนใหญ่มาจากสิงคโปร์ อินโดนีเซีย จีน ไทย บรูไน และอินเดีย ตามลำดับ
ประชากรศาสตร์ > เชื้อชาติ

ประเทศมาเลเซียมีปัญหาประชากรหลากหลายเชื้อชาติ  ในอดีตเคยเกิดสงครามกลางเมืองเนื่องจากการกีดกันทางเชื้อชาติ  ประเทศมาเลเซียประชากรส่วนใหญ่เป็นชาวมลายูร้อยละ 50.4 เป็นชาวภูมิบุตร (Bumiputra) คือบุตรแห่งแผ่นดิน รวมไปถึงชนดั้งเดิมของประเทศอีกส่วนหนึ่ง ได้แก่กลุ่มชนเผ่าในรัฐซาราวัก และรัฐซาบะฮ์มีอยู่ร้อยละ 11 ซึ่งตามรัฐธรรมนูญของมาเลเซียนั้น ชาวมลายูนั้นคือมุสลิม และอยู่ในกรอบวัฒนธรรมมลายู แต่ชาวภูมิบุตรที่ไม่ใช่ชาวมลายูนั้น มีจำนวนกว่าครึ่งของประชากรในรัฐซาราวัก (ได้แก่ชาวอิบัน ร้อยละ 30) และร้อยละ 60 ของประชากรรัฐซาบะฮ์ (ได้แก่ชาวกาดาซัน-ดูซุน ร้อยละ 18 และชาวบาเจา ร้อยละ 17) นอกจากนี้ยังมีชนพื้นเมืองดั้งเดิมของคาบสมุทรมลายูอีกกลุ่มหนึ่ง คือ โอรังอัซลี
ประชากรกลุ่มใหญ่ที่ไม่ใช่ชาวภูมิบุตรหรือชนดั้งเดิมเป็นพวกที่เข้ามาใหม่ โดยเป็นชาวมาเลเซียเชื้อสายจีน มีอยู่ร้อยละ 23.7 ซึ่งมีกระจายอยู่ทั่วประเทศ มีชาวมาเลเซียเชื้อสายอินเดีย อีกร้อยละ 7.1 ของประชากร ส่วนใหญ่สืบเชื้อสายมาจากชาวทมิฬ แต่ยังมีชาวอินเดียกลุ่มอื่น อย่างเกรละ, ปัญจาบ, คุชราต และปาร์ซี นอกจากนี้ยังมีกลุ่มชาวมาเลเซียเชื้อสายไทย โดยอาศัยอยู่ในรัฐทางตอนเหนือของประเทศ มีคนเชื้อสายชวาและมีนังกาเบาในรัฐทางตอนใต้ของคาบสมุทรอย่าง รัฐยะโฮร์
ชุมชนลูกครึ่งคริสตัง (โปรตุเกส-มลายู) ที่นับถือศาสนาคริสต์นิกายโรมันคาทอลิก และชุมชนลูกครึ่งอื่น ๆ อย่าง ฮอลันดาและอังกฤษ ส่วนมากอาศัยในรัฐมะละกา ส่วนลูกครึ่งเปอรานากัน หรือชาวจีนช่องแคบ (จีน-มลายู) ส่วนมากอาศัยอยู่ในรัฐมะละกา และมีชุมชนอยู่ในรัฐปีนัง
ประชากรศาสตร์ > ศาสนา

บทความหลัก: ศาสนาในประเทศมาเลเซีย
| ศาสนาในประเทศมาเลเซีย |
| --- | --- | --- | --- | --- |
| ศาสนา | ศาสนา |  | ร้อยละ | ร้อยละ |
| อิสลาม | อิสลาม |    | 61.3% | 61.3% |
| พุทธ | พุทธ |    | 19.8% | 19.8% |
| คริสต์ | คริสต์ |    | 9.2% | 9.2% |
| ฮินดู | ฮินดู |    | 6.3% | 6.3% |
| ขงจื๊อและเต๋า | ขงจื๊อและเต๋า |    | 1.3% | 1.3% |
| อื่น ๆ | อื่น ๆ |    | 2% | 2% |
| ไม่มีศาสนา | ไม่มีศาสนา |    | 0.1% | 0.1% |
ในปี ค.ศ. 2010 ประเทศมาเลเซียมีผู้นับถือศาสนา แบ่งได้ดังนี้ ศาสนาอิสลาม 61.3% ศาสนาพุทธ 19.8% ศาสนาคริสต์ 9.2% ศาสนาฮินดู 6.3% ลัทธิขงจื๊อและลัทธิเต๋า 1.3% ศาสนาอื่น ๆ 2% ไม่มีศาสนา 0.1%
มิได้ระบุศาสนาใดเป็นศาสนาประจำชาติไว้ในรัฐธรรมนูญ และให้สิทธิเสรีภาพต่อพลเมืองเท่าเทียมกัน อุปถัมภ์ค้ำจุนทุกศาสนา และประกาศให้วันสำสัญทางศาสนาพุทธและศาสนาคริสต์เป็นวันหยุดราชการ โดยมีกำหนดในปฏิทินอย่างชัดเจน
ประชากรศาสตร์ > ภาษา

ภาษาราชการของมาเลเซียคือภาษามลายู หรือเรียกว่า บาฮาซา มลายู (Bahasa Melayu) หรือบาฮาซา มาเลเซีย (Bahasa Malaysia) ซึ่งเป็นภาษาหลักของประชากรส่วนใหญ่ของมาเลเซีย นอกจากภาษามลายูแล้วยังมีภาษาพื้นเมืองที่ใช้กันในชนเผ่าต่าง ๆ เช่น ภาษาอีบัน พบในรัฐซาราวัก ภาษาดูซุนและกาดาซาน พบในรัฐซาบะห์ เป็นต้น ส่วนภาษาอังกฤษพบว่ามีการใช้กันอย่างแพร่หลาย โดยเฉพาะในทางราชการ[ต้องการอ้างอิง]
วัฒนธรรม

มาเลเซียประกอบด้วยชนจากหลายเผ่าพันธุ์ (พหุสังคม) รวมกันอยู่ บนแหลมมลายูมากว่า 1,000 ปี ประกอบด้วยเชื้อชาติใหญ่ ๆ 3 กลุ่ม คือ ชาวมลายู ชาวจีน และชาวอินเดีย อาศัยอยู่บนแหลมมลายู ส่วนชนพื้นเมืองอื่น ๆ เช่น อิบัน (Ibans) ส่วนใหญ่อาศัยอยู่ในรัฐซาราวัค และคาดาซัน (Kadazans) อาศัยอยู่ในรัฐซาบะฮ์ ด้วยประชากรหลากหลายเชื้อชาติภายในประเทศ ทำให้เกิดการหล่อหลอมของวัฒนธรรมและส่งผลต่อ การดำรงชีวิตของชาวมาเลเซีย จึงเกิดประเพณีที่สำคัญมากมาย อาทิเช่น
การรำซาบิน (Zapin) :เป็นการแสดงการฟ้อนรำหมู่ ซึ่งเป็นศิลปะพื้นเมืองของชาวมาเลเซีย โดยเป็นการฟ้อนรำที่ได้รับอิทธพลมาจาก ดินแดนอาระเบีย โดยมีผู้แสดงเป็นหญิง ชาย จำนวน 6 คู่ เต้นตามจังหวะของกีตาร์แบบอาระเบีน และ กลอง เล็กสองน้าที่บรรเลงจากช้าไปเร็ว
เทศกาลทาเดา คาอามาตัน (Tadau Kaamatan) :เป็นเทศกาลประจำปีในรัฐซาบะฮ์ จัดในช่วงสิ้นเดือนพฤษภาคม ซึ่งเป็นช่วงสิ้นสุดของฤดูการเก็บเกี่ยวข้าวและเริ่มต้นฤดูกาลใหม่ โดยจะมีพิธีกรรมตามความเชื่อในการทำเกษตร และมีการแสดงระบำพื้นเมือง และขับร้องบทเพลงท้องถิ่นเพื่อเฉลิมฉลองอีกด้วย
วัฒนธรรม > อาหาร

บทความหลัก: อาหารมาเลเซีย
นาซี ลามัก, ข้าวบนใบตอง,  ชาก๋วยเตี๋ยว, ชาบูสไตล์จีน, ไก่สะเต๊ะ เนื้อสะเต๊ะ, โรตีชะไน, ลอดช่อง
เชิงอรรถ

↑  ทางพิธีการและนิติบัญญัติ
↑  ทางฝ่ายบริหารและฝ่ายตุลาการ
แหล่งข้อมูลอื่น

Clifford, Hugh Charles (1911). "Malay Peninsula" .  ใน Chisholm, Hugh (บ.ก.). สารานุกรมบริตานิกา ค.ศ. 1911. Vol. 17 (11 ed.). สำนักพิมพ์มหาวิทยาลัยเคมบริดจ์. pp. 471–475.
Clifford, Hugh Charles (1911). "Malays" .  ใน Chisholm, Hugh (บ.ก.). สารานุกรมบริตานิกา ค.ศ. 1911. Vol. 17 (11 ed.). สำนักพิมพ์มหาวิทยาลัยเคมบริดจ์. pp. 475–478.
Chisholm, Hugh, บ.ก. (1911). "Malay States (British)" . สารานุกรมบริตานิกา ค.ศ. 1911. Vol. 17 (11 ed.). สำนักพิมพ์มหาวิทยาลัยเคมบริดจ์. pp. 478–484.
Graham, Walter Armstrong (1911). "Malay States (Siamese)" .  ใน Chisholm, Hugh (บ.ก.). สารานุกรมบริตานิกา ค.ศ. 1911. Vol. 17 (11 ed.). สำนักพิมพ์มหาวิทยาลัยเคมบริดจ์. p. 484.
Malaysia. The World Factbook. Central Intelligence Agency.
Malaysia from UCB Libraries GovPubs
ประเทศมาเลเซีย ที่เว็บไซต์ Curlie
Malaysia profile from the BBC News
Wikimedia Atlas of Malaysia
| ฐานข้อมูลการควบคุมรายการหลักฐาน  |
| --- | --- |
นานาชาติ:  FAST  ISNI  VIAF 
ประจำชาติ:  นอร์เวย์  สเปน  ฝรั่งเศส  BnF data  กาตาลุญญา  เยอรมนี  อิสราเอล 2  สหรัฐ 2  สวีเดน  ญี่ปุ่น  เช็กเกีย  ออสเตรเลีย  เกาหลี 
ภูมิศาสตร์:  มิวสิกเบรนซ์ พื้นที่ 
วิชาการ:  CiNii 
ศิลปิน:  KulturNav 
ประชาชน:  Trove  รัฐสภาสหราชอาณาจักร 
อื่น ๆ:  สารานุกรมของยูเครนสมัยใหม่  พจนานุกรมประวัติศาสตร์ของสวิสเซอร์แลนด์  NARA  IdRef  İslâm Ansiklopedisi 
2°N 112°E﻿ / ﻿2°N 112°E﻿ / 2; 112
ภาพวาดเมืองมะละกาช่วงปี 1750
อาคาร เปโตรนาสทาวเวอร์ซึ่งถือว่าเป็นอาคารแฝดที่สูงที่สุดในโลก และยังเป็นตึกสำนักงานของ บริษัท เปรโตรนาส ซึ่งถือว่าเป็นบริษัทน้ำมันของมาเลเซีย
ภาษาไทหย่า

| ภาษาไทหย่า |
| --- | --- |
ไตจุ้ง
ประเทศที่มีการพูด: ประเทศจีน
ชาติพันธุ์: ไทหย่า
จำนวนผู้พูด: ไม่ทราบ (50,000 อ้างถึง2000 census)
ตระกูลภาษา: ขร้า-ไท  ไทตะวันตกเฉียงใต้ (ไทย)ตะวันตกเฉียงเหนือภาษาไทหย่า
รหัสภาษา
ISO 639-3: cuu

ภาษาไทหย่า หรือ ไตหย่า (จีน: 傣雅语) และมีภาษาใกล้เคียงกันจัดเป็นเป็นกลุ่มย่อย เรียกว่า หงจินไต่ (จีน: 红金傣语) เป็นภาษาไทกลุ่มหนึ่ง ถูกจัดอยู่กลุ่มกลุ่มภาษาไทตะวันตกเฉียงใต้ มีผู้ใช้ภาษานี้อาศัยอยู่ทางตอนใต้ของประเทศจีน โดยกลุ่มหงจินไต่อาศัยอยู่แถบลุ่มน้ำแดง (红河, 元江) และแม่น้ำจินชา (金沙江) ทางภาคใต้ตอนกลางของมณฑลยูนนาน ส่วนใหญ่นับถือศาสนาพุทธ และอีกส่วนอาศัยอยู่ในจังหวัดเชียงรายของประเทศไทย ส่วนใหญ่นับถือศาสนาคริสต์นิกายโปรเตสแตนต์ ใน พ.ศ. 2547 มีผู้พูดจำนวน 300 คน
ภาษาไทหย่ามีหน่วยเสียงพยัญชนะ 18 เสียง เสียงสระ 18 เสียง และวรรณยุกต์ 5 เสียง มีลักษณะใกล้เคียงกับภาษาไทลื้อและไทยอง รวมทั้งสามารถเข้าใจภาษาไทยถิ่นเหนือได้แม้จะมีบางคำที่ต่างกันบ้างก็ตาม โดยภาษาไทหย่าจะออกเสียงพยัญชนะต่างจากภาษาไทยถิ่นเหนือ เช่น ด จะออกเสียง ล เช่น สีดำ เป็น สีลำ, ดอกไม้ เป็น ลอกไม้ ไม่มีคำควบกล้ำ เช่น ปลา เป็น ปา ไม่มีสระประสม ได้แก่ สระเอีย สระเอือ และสระอัว แต่จะออกเสียงเป็น สระเอ สระเออ และสระไอไม้ม้วน เช่น เมีย เป็น เม, ดินเหนียว เป็น ลินเหนว, เรือน เป็น เฮอน, หัว เป็น โห และสระไอไม้ม้วนออกเสียงเป็นสระเออ เช่น ใหญ่ เป็น เหญ่อ, ใจ เป็น เจอ, ใน เป็น เนอ, ใคร เป็น เผอ เป็นต้น นอกจากนี้ยังมีคำที่ออกเสียงต่างออกไป เช่น วิญญาณ ว่า มิ่งคัน, รักษา ว่า ละคอมหา, มีเยอะ ว่า อู๋หลาย, ไปเที่ยว ว่า กาห่อน, ไปไหนมา ว่า กาสังม่า, มาเที่ยวหรือ ว่า ม่าห่อนว่อ, มีธุระอะไร ว่า หย่งโจ่วแทง และ มากี่คน ว่า มาจิก้อ เป็นต้น
ภาษาไทหย่ามีเพียงภาษาพูดไม่มีระบบการเขียนเป็นของตัวเองต่างจากภาษาไทกลุ่มอื่น ๆ ภาษาไทหย่าในประเทศไทยกำลังสูญหายเพราะชาวไทหย่าเปลี่ยนไปใช้ภาษาไทยถิ่นเหนือและภาษาไทยมาตรฐาน ต่างจากชาวไทหย่าในประเทศจีนที่ยังมีแนวโน้มว่าลูกหลานจะยังคงใช้ภาษานี้ต่อไป
บรรณานุกรม

Dawkins, Erin. 2007. A sociolingustic survey of Tai Ya in Thailand เก็บถาวร 2019-10-10 ที่ เวย์แบ็กแมชชีน. Chiang Mai: Payap University.
Tehan, Thomas M., and Erin Dawkins. 2010. Tai Ya in Thailand Present and Future: Reversing Language Shift เก็บถาวร 2014-08-10 ที่ เวย์แบ็กแมชชีน. Research Project #53-01 in Linguistics Department Research Series, Payap University, Chiangmai, Thailand.
Xing Gongwan 邢公畹. 1989. Honghe Shangyou Daiyayu 红河上游傣雅语. China: Yuwen.
อ่านเพิ่ม

Xing Gongwan [邢公畹]. 1989. Upper Hongjin Dai Ya Language [红河上游傣雅语]. Language Publishing House [语文出版社].
Zhou Yaowen [周耀文]. 2001. A Study of Dai Dialects [傣语方言研究]. Ethnic Publishing House [民族出版社].
แหล่งข้อมูลอื่น

283-word wordlist in Wuding Tianxin Tai dialect archived with Kaipuleohone
การประกวดเพลงจูเนียร์ยูโรวิชันปี 2024

| การประกวดเพลงจูเนียร์ยูโรวิชัน 2024 |
| --- | --- |
มาเบิกบานกัน (Let's Bloom)

วันและเวลา
รอบชิงชนะเลิศ: 16 พฤศจิกายน ค.ศ. 2024
เจ้าภาพ
สถานที่จัดงาน: กาฆามาฆิกา มาดริด สเปน
พิธีกร: รุธ ลอเรนโซ มาร์ก โกลเลต มาลานี การ์เซีย
ผู้กำกับ: แมร์เซ โยเรนส์
ผู้บริหารระดับสูง: มาร์ติน เอิสเตอดาห์ล
ผู้อำนวยการสร้าง: อานา มาริอา บอร์ดาส [es]
สถานีโทรทัศน์เจ้าภาพ: ราดิโอเตเลบีซีออนเอสปาโญลา (เอเรเตอูเบเอ)
ประเทศที่เข้าร่วม
จำนวนประเทศที่เข้าร่วม: 17
ประเทศที่เข้าร่วมครั้งแรก: ไม่มี
ประเทศที่กลับมาเข้าร่วมอีกครั้ง:  ไซปรัส  ซานมารีโน
ประเทศที่ถอนตัว/ไม่กลับมาเข้าร่วม:  สหราชอาณาจักร
 แผนที่ประเทศที่เข้าร่วม    ประเทศที่เข้ารอบชิงชนะเลิศ   ประเทศที่เคยเข้าร่วมในอดีต 
การลงคะแนน
ระบบการลงคะแนน: คณะกรรมการจากแต่ละประเทศจะมอบคะแนน 12, 10 และ 8–1 คะแนนให้กับเพลงสิบเพลง ผู้ชมทั่วโลกสามารถลงคะแนนเพลงได้ 3 เพลง โดยคะแนนจะกระจายไปตามสัดส่วน คะแนนของคณะกรรมการและผู้ชมคิดเป็น 50% ของผลคะแนนทั้งหมด
เพลงชนะเลิศ:  จอร์เจีย   "ทูมายมอม"
2023 ← การประกวดเพลงจูเนียร์ยูโรวิชัน → 2025
การประกวดเพลงจูเนียร์ยูโรวิชันปี 2024 (อังกฤษ: Junior Eurovision Song Contest 2024, ฝรั่งเศส: Concours Eurovision de la chanson junior 2024) เป็นการประกวดเพลงซึ่งมีกำหนดจัดขึ้นเป็นครั้งที่ 22 ที่เมืองมาดริด ประเทศสเปน ดำเนินการโดยสหภาพการแพร่สัญญาณวิทยุและโทรทัศน์แห่งยุโรป และมีราดิโอเตเลบีซีออนเอสปาโญลาเป็นเจ้าภาพ ในปี 2024 การประกวดจะจัดขึ้นในกาฆามาฆิกา โดยการประกวดจะจัดขึ้นในวันที่ 16 พฤศจิกายน นับเป็นการจัดงานระดับยูโรวิชันครั้งแรกตั้งแต่การประกวดเพลงยูโรวิชันปี 1969 และเป็นครั้งตั้งแต่การประกวดปี 2015 ที่จัดขึ้นในวันเสาร์ การแข่งขันครั้งนี้จะมีประเทศเข้าร่วมทั้งหมด 17 ประเทศ โดยไซปรัสและซานมารีโนเข้าร่วมการแข่งขันอีกครั้งหลังการไม่เข้าร่วม 6 และ 8 ปีตามลำดับ ในขณะที่สหราชอาณาจักรไม่กลับมาเข้าร่วมหลังการแข่งขันปีก่อนหน้า
อันดรียา ปุตคารัดเซ จากประเทศจอร์เจียชนะการประกวดด้วยเพลง "ทูมายมอม" โดยโปรตุเกสได้รับคะแนนสูงสุดในการโหวตทางออนไลน์และได้รับอันดับที่สองในการประกวด นับเป็นผลการประกวดครั้งที่ดีที่สุดของประเทศ และมียูเครน ฝรั่งเศส และมอลตา ได้รับอันดับที่สาม สี่ และห้าตามลำดับ นอกจากนี้แล้วประเทศแอลเบเนียได้ผลการแข่งขันที่ดีที่สุดอันดับสอง และประเทศที่กลับมาเข้าร่วมอย่างซานมารีโนได้อันดับสุดท้าย
สถานที่จัดงาน

สถานีโทรทัศน์ของประเทศผู้ชนะการประกวดเพลงจูเนียร์ยูโรวิชันจะไม่ได้รับสิทธิในการจัดการแข่งขันปีถัดไปโดยอัตโนมัติ ซึ่งต่างจากการประกวดเพลงยูโรวิชัน แต่ตั้งแต่การประกวดปี 2011 (ยกเว้นปี 2012 2015 และ 2018) ประเทศผู้ชนะจะเป็นผู้จัดการแข่งขันในปีถัดไปเป็นธรรมเนียมปฏิบัติ และตั้งแต่ปี 2019 สถานีโทรทัศน์ของประเทศผู้ชนะการประกวดมีสิทธิในการปฏิเสธการจัดการแข่งขันได้ ในการแข่งขันปี 2015 ไร สถานีโทรทัศน์แห่งชาติอิตาลี ซึ่งเป็นผู้ชนะในการแข่งขันปีก่อนหน้า ได้รับสิทธิในการจัดการแข่งขันในปีดังกล่าว แต่ไม่ได้มีการใช้สิทธินั้น
เมื่อวันที่ 27 พฤศจิกายน ค.ศ. 2023 หลังจากได้รับชัยชนะในการประกวดปี 2023 ในประเทศตนเอง สถานีโทรทัศน์แห่งชาติฝรั่งเศส ฟรานซ์เตเลวีซีออน ได้ประกาศว่าจะมีการหารือกับอีบียูเกี่ยวกับการเป็นเจ้าภาพการประกวดในปีถัดไปเนื่องจากมีหลายประเทศแสดงความสนใจที่จะจัดการแข่งขันและไม่ต้องการผูกขาดของฝรั่งเศสในการแข่งขัน ฝรั่งเศสได้เป็นเจ้าภาพจัดการประกวดไปแล้วสองครั้งในช่วงสามปีที่ผ่านมา ท้ายที่สุดแล้ว ในท้ายที่สุดฝรั่งเศสตัดสินใจไม่เป็นเจ้าภาพในปี 2024 โดยเมื่อวันที่ 14 กุมภาพันธ์ ค.ศ. 2024 สถานีโทรทัศน์แห่งชาติสเปน ราดิโอเตเลบีซีออนเอสปาโญลา (เอเรเตอูเบเอ) ซึ่งได้อันดับ 2 ในการแข่งขันในปี 2023 ได้รับการประกาศให้เป็นเจ้าภาพในการแข่งขันปี 2024 โดยประกาศสถานที่จัดการแข่งขันที่กาฆามาฆิกาในมาดริดเมื่อวันที่ 10 พฤษภาคม ค.ศ. 2024 นับเป็นการประกวดครั้งแรกและเป็นการจัดงานระดับยูโรวิชันครั้งแรกในสเปนตั้งแต่การประกวดเพลงยูโรวิชันปี 1969ในมาดริด
สถานที่จัดงาน > การคัดเลือก

class=notpageimage|
ที่ตั้งของมาดริด เมืองเจ้าภาพ (สีน้ำเงิน) เมืองที่ผ่านการคัดเลือก (สีเขียว) และเมืองที่เสนอตัวเป็นเจ้าภาพ (สีแดง)
ภายหลังจากได้รับการยืนยันจากสเปนว่าเป็นเจ้าภาพในปี 2024 เจเนอรัลลิตาต บาเลนเซียนาได้ประกาศว่าการเสนอตัวเป็นเจ้าภาพของแคว้นบาเลนเซีย โดยตั้งแต่ปี 2022 แคว้นปกครองตนเองแห่งนี้ก็ได้เป็นเจ้าภาพจัดเบนิดอร์มเฟส รายการคัดเลือกตัวแทนประเทศสำหรับการประกวดเพลงยูโรวิชันเช่นกัน นายกเทศมนตรีเมืองบาร์เซโลนา  ฆาอูเม กอลโบนี แสดงความสนใจที่จะเป็นเจ้าภาพจัดการแข่งขัน ตามด้วยนายกเทศมนตรีของมาลากา ฟรังซิสโก เด ลา ตอร์เร มาดริด กรานาดา และซาราโกซาก็ได้ประกาศความสนใจในการเป็นเจ้าภาพด้วย อานา มาริอา บอร์ดาส [es] หัวหน้าคณะผู้แทนสเปนสำหรับการแข่งขัน กล่าวว่าผู้ประกาศได้รับการเสนอราคาหลายครั้งตามการประกาศของประเทศเจ้าภาพ และจะมีการตัดสินใจภายในสัปดาห์ต่อๆ ไป บาเลนเซีย บาร์เซโลนา มาลากา กรานาดา และซาราโกซาได้ยื่นใบสมัครอย่างเป็นทางการในช่วงกลางเดือนมีนาคม ค.ศ. 2024 อย่างไรก็ตาม ซาราโกซาได้ประกาศถอนตัวในภายหลังเนื่องจากสถานที่จัดงานตามที่ตั้งใจไว้มีการเยี่ยมชมเพื่อประเมินผลในช่วงเวลาเดียวกัน ในช่วงกลางเดือนเมษายน มีรายงานอย่างไม่เป็นทางการว่าบาร์เซโลนาอยู่ในแถวหน้าของกระบวนการคัดเลือก โดยปาลาอูซานต์ฆอร์ดิได้รับเลือกให้เป็นสถานที่จัดงานที่เสนอ แต่ในช่วงปลายเดือนนั้น บาร์เซโลนาได้ถอนตัวเนื่องจากไม่มีสถานที่จัดงานที่เหมาะสมในช่วงปลายปี 2024
เอเรเตอูเบเอและอีบียูกำหนดการแถลงข่าวที่มัลเมอมาซซาน มัลเมอ ในวันที่ 10 พฤษภาคม 2024 ระหว่างการแข่งขันการประกวดเพลงยูโรวิชันปี 2024 โดยเมืองเจ้าภาพที่ได้รับการคัดเลือกคือมาดริด โดยมีกาฆามาฆิกาเป็นสถานที่จัดงานที่ได้รับการคัดเลือก
ประเทศที่เข้าร่วม

เมื่อวันที่ 3 กันยายน ค.ศ. 2024 อีบียูได้ประกาศว่ามี 17 ประเทศที่จะเข้าร่วมการแข่งขันในปี 2024 โดยไซปรัส จะกลับมาเข้าร่วมการแข่งขันอีกครั้งหลังการไม่เข้าร่วม 6 ปี ซานมารีโน หลังการไม่เข้าร่วม 8 ปี และสหราชอาณาจักรที่ไม่เข้าร่วมการแข่งขัน
ก่อนการแข่งขัน อีบียูได้จัดทำอัลบั้มรวมเพลงดิจิทัลที่รวบรวมเพลงทั้งหมดจากการแข่งขันในปี 2024 โดยได้เผยแพร่โดยยูนิเวอร์แซลมิวสิกเมื่อวันที่ 1 พฤศจิกายน ค.ศ. 2024
| ประเทศ | สถานีโทรทัศน์ | ศิลปิน | เพลง | ภาษา | ผู้ประพันธ์เพลง | อ้างอิง |
| --- | --- | --- | --- | --- | --- | --- |
|  แอลเบเนีย | อาร์ทีเอสเฮช | ไนโกล กาเบลี | "วัลเลโซย" | แอลเบเนีย | เอนดรี มูกาจ เอริโอนา รูชิติ |  |
|  อาร์มีเนีย | เอเอ็มพีทีวี | ลีโอ | "คอสมิกเฟรนด์" | อาร์มีเนีย, อังกฤษ | อาร์ไพน์ มาร์โตยาน โทคิโอเนะ วาห์ราม เปโตรเซียน |  |
|  ไซปรัส | ไซบีซี | มาเรีย ปิซาริเดส | "คริสตัลวอเตอร์ส" | กรีก, อังกฤษ | อาร์มิน กิลานี มาเรีย ปิซาริเดส โซเฟีย แพตซาลิเดส |  |
|  เอสโตเนีย | อีอาร์อาร์ | อันนาเบลล์ | "ตานาวาด" | เอสโตเนีย | สเวน โลห์มุส |  |
|  ฝรั่งเศส | ฟรานซ์เตเลวีซีออน | ติตวน [fr] | "กอมซีกอมซา [fr]" | ฝรั่งเศส | มาโลรี เลการ์ดิเนียร์ มารีเยอ บาสติด |  |
|  จอร์เจีย | จีพีบี | อันดรียา ปุตคารัดเซ | "ทูมายมอม" | จอร์เจีย | จิกา คูเคียนิดเซ มาคา ดาวิตาอิอา |  |
|  เยอรมนี | กิกา/เอ็นเดแอร์ | เบียเนอ | "เซฟเดอะเบสท์ฟอร์อัส" | เยอรมัน, อังกฤษ | อิกนาซิโอ อูริอาร์เต ไค โอลิเวอร์ ครูก โทมัส เมลสตรัพ |  |
|  ไอร์แลนด์ | ทีจี4 | เอนยา ค็อกซ์ เดมป์ซีย์ | "เลอ เชลเล" | ไอริช | เอียน เจมส์ ไวท์ เลอิส นี นูอัลลาน นิกกี เบรนแนน |  |
|  อิตาลี | ไร | ซิโมน กรันเด | "ปีจิอามาปาร์ตี" | อิตาลี, อังกฤษ | อเล็กซ์ อูลมันน์ ลูกา มาติโอนี เปาโล เมเนกุซโซ |  |
|  มอลตา | พีบีเอส | รามิเรส ซิเบอร์รัส | "สติลลาเชคนา" | มอลตา | อาลีอันโดร สปิเตรี มอนเซจเนอร์ ลอน คิร์คอป ปีเตอร์ บอร์ก |  |
|  เนเธอร์แลนด์ | อาโฟรโทรส | สเตย์ทูน [nl] | "มิวสิค" | ดัตช์, อังกฤษ | เจอร์เมน ฟาน เดอร์ บ็อกท์ [nl] วิลเล็ม ลาเซรอมส์ |  |
|  มาซิโดเนียเหนือ | เมอเรอเทอ | อานา และ อาเล็กเซ | "มาราธอน" | มาซิโดเนีย, อังกฤษ | ลาซาร์ เชตคอฟสกี แมกดาเลนา ซเวตคอฟสกา |  |
|  โปแลนด์ | เตเฟาเป | ดอมินิก อารีม | "ออลทูเก็ทเทอร์" | โปแลนด์, อังกฤษ | อัลดอนา ดอมโบรว์สกา สลาวามีร์ โซโคโลฟสกี |  |
|  โปรตุเกส | อาร์ทีพี | บิกตอเรีย นิโกล | "เอสเปรันซา" | โปรตุเกส, สเปน | บิกตอเรีย นิโกล |  |
|  ซานมารีโน | เอสเอ็มอาร์ทีวี | ไอดอลส์เอสเอ็ม | "โกเมโนอี" | อิตาลี | ฟรานเชสโก ซานซีซี นิโคลา เดลลา วาลเล เปาโล มาซินา |  |
|  สเปน | เอเรเตอูเบเอ | โคลอี เดลารอซา | "โกโมลาโลลา" | สเปน | อเลฮานโดร มาร์ติเนซ โคลอี เดลารอซา เดวิด ปาเรโฮ ลูอิส รามิโร |  |
|  ยูเครน | ซุสปีลแน | อาร์แตม กอแตนกอ | "เฮียร์มีนาว" | ยูเครน, อังกฤษ | สวิตลานา ทาราบาโรวา |  |
ภาพรวม

งานดังกล่าวจัดขึ้นในวันที่ 16 พฤศจิกายน 2024 เวลา 18:00 น. (เวลายุโรปกลาง) โดยมีประเทศต่างๆ เข้าร่วม 17 ประเทศ โดยลำดับการแข่งขันจะประกาศในวันที่ 10 ตุลาคม ประเทศที่เข้าแข่งขันทั้งหมดมีสิทธิ์ลงคะแนนโดยใช้คะแนนของคณะกรรมการ รวมไปถึงประเทศที่เข้าร่วมและไม่เข้าร่วมที่สามารถลงคะแนนได้ผ่านระบบออนไลน์ซึ่งจะรวมภายใต้คะแนนชุดเดียว
| ล/ด | ประเทศ | ศิลปิน | เพลง | คะแนน | อันดับ |
| --- | --- | --- | --- | --- | --- |
| 1 |  อิตาลี | ซิโมน กรันเด | "ปีจิอามาปาร์ตี" | 98 | 9 |
| 2 |  เอสโตเนีย | อันนาเบลล์ | "ตานาวาด" | 55 | 14 |
| 3 |  แอลเบเนีย | ไนโกล กาเบลี | "วัลเลโซย" | 126 | 7 |
| 4 |  อาร์มีเนีย | ลีโอ | "คอสมิกเฟรนด์" | 125 | 8 |
| 5 |  ไซปรัส | มาเรีย ปิซาริเดส | "คริสตัลวอเตอร์ส" | 60 | 13 |
| 6 |  ฝรั่งเศส | ติตวน | "กอมซีกอมซา" | 177 | 4 |
| 7 |  มาซิโดเนียเหนือ | อานา และ อาเล็กเซ | "มาราธอน" | 54 | 16 |
| 8 |  โปแลนด์ | ดอมินิก อารีม | "ออลทูเก็ทเทอร์" | 61 | 12 |
| 9 |  จอร์เจีย | อันดรียา ปุตคารัดเซ | "ทูมายมอม" | 239 | 1 |
| 10 |  สเปน | โคลอี เดลารอซา | "โกโมลาโลลา" | 144 | 6 |
| 11 |  เยอรมนี | เบียเนอ | "เซฟเดอะเบสท์ฟอร์อัส" | 71 | 11 |
| 12 |  เนเธอร์แลนด์ | สเตย์ทูน | "มิวสิค" | 91 | 10 |
| 13 |  ซานมารีโน | ไอดอลส์เอสเอ็ม | "โกเมโนอี" | 47 | 17 |
| 14 |  ยูเครน | อาร์แตม กอแตนกอ | "เฮียร์มีนาว" | 203 | 3 |
| 15 |  โปรตุเกส | บิกตอเรีย นิโกล | "เอสเปรันซา" | 213 | 2 |
| 16 |  ไอร์แลนด์ | เอนยา ค็อกซ์ เดมป์ซีย์ | "เลอ เชลเล" | 55 | 15 |
| 17 |  มอลตา | รามิเรส ซิเบอร์รัส | "สติลลาเชคนา" | 153 | 5 |
ภาพรวม > ผู้ประกาศคะแนน

บุคคลต่อไปนี้จะประกาศคะแนน 12 คะแนนจากคณะกรรมการสำหรับประเทศของตน:
อิตาลี – รอประกาศ
เอสโตเนีย – อาร์ฮานา
แอลเบเนีย – รอประกาศ
อาร์มีเนีย – นาเน แอนเดรียเซียน
ไซปรัส – ปาโตรกลอส ปาโตรกลัส
ฝรั่งเศส – ลิสซานโดร
มาซิโดเนียเหนือ – รอประกาศ
โปแลนด์ – มายา กีรซีเชวสกา
จอร์เจีย – อานาสตาเซีย วาซาดเซ
สเปน – การ์โลส อิเกส
เยอรมนี – รอประกาศ
เนเธอร์แลนด์ – เวรอนิกา
ซานมารีโน – รอประกาศ
ยูเครน – อานาสตาเซีย ดิมิด
โปรตุเกส – จูเลีย มาชาโด
ไอร์แลนด์ – รอประกาศ
มอลตา – ยูลาน
ผลคะแนนโดยละเอียด

| อันดับ | ผลคะแนนรวม> ประเทศ | ผลคะแนนรวม> คะแนน | จากคณะกรรมการ> ประเทศ | จากคณะกรรมการ> คะแนน | จากการลงคะแนนออนไลน์> ประเทศ | จากการลงคะแนนออนไลน์> คะแนน |
| --- | --- | --- | --- | --- | --- | --- |
| 1 |  จอร์เจีย | 239 |  จอร์เจีย | 180 |  โปรตุเกส | 117 |
| 2 |  โปรตุเกส | 213 |  ยูเครน | 122 |  ยูเครน | 81 |
| 3 |  ยูเครน | 203 |  ฝรั่งเศส | 103 |  มอลตา | 79 |
| 4 |  ฝรั่งเศส | 177 |  โปรตุเกส | 96 |  ฝรั่งเศส | 74 |
| 5 |  มอลตา | 153 |  แอลเบเนีย | 82 |  สเปน | 64 |
| 6 |  สเปน | 144 |  สเปน | 80 |  จอร์เจีย | 59 |
| 7 |  แอลเบเนีย | 126 |  อาร์มีเนีย | 76 |  เยอรมนี  เนเธอร์แลนด์ | 57 |
| 8 |  อาร์มีเนีย | 125 |  มอลตา | 74 |  เยอรมนี  เนเธอร์แลนด์ | 57 |
| 9 |  อิตาลี | 98 |  อิตาลี | 52 |  ไซปรัส | 50 |
| 10 |  เนเธอร์แลนด์ | 91 |  เนเธอร์แลนด์ | 34 |  อาร์มีเนีย | 49 |
| 11 |  เยอรมนี | 71 |  มาซิโดเนียเหนือ | 20 |  โปแลนด์ | 48 |
| 12 |  โปแลนด์ | 61 |  ไอร์แลนด์ | 15 |  อิตาลี  ซานมารีโน | 46 |
| 13 |  ไซปรัส | 60 |  เยอรมนี | 14 |  อิตาลี  ซานมารีโน | 46 |
| 14 |  เอสโตเนีย | 55 |  เอสโตเนีย | 14 |  แอลเบเนีย | 44 |
| 15 |  ไอร์แลนด์ | 55 |  โปแลนด์ | 13 |  เอสโตเนีย | 41 |
| 16 |  มาซิโดเนียเหนือ | 54 |  ไซปรัส | 10 |  ไอร์แลนด์ | 40 |
| 17 |  ซานมารีโน | 47 |  ซานมารีโน | 1 |  มาซิโดเนียเหนือ | 34 |
ผลคะแนนโดยละเอียด > 12 คะแนน

| จำนวน | ประเทศผู้รับ | ประเทศผู้ให้ 12 คะแนน |
| --- | --- | --- |
| 12 |  จอร์เจีย |  แอลเบเนีย,  อาร์มีเนีย,  ไซปรัส,  เอสโตเนีย,  ไอร์แลนด์,  อิตาลี,  มอลตา,  เนเธอร์แลนด์,  โปรตุเกส,  ซานมารีโน,  สเปน,  ยูเครน |
| 2 |  อาร์มีเนีย |  ฝรั่งเศส,  จอร์เจีย |
| 2 |  ยูเครน |  มาซิโดเนียเหนือ,  โปแลนด์ |
| 1 |  โปรตุเกส |  เยอรมนี |
ดูเพิ่ม

การประกวดเพลงยูโรวิชันปี 2024
ยูโรวิชันยังมิวสิกเชียนส์ปี 2024
แหล่งข้อมูลอื่น

เว็บไซต์ทางการ
| ด ค กการประกวดเพลงจูเนียร์ยูโรวิชัน |
| --- | --- |
การประกวด:  2003  2004  2005  2006  2007  2008  2009  2010  2011  2012  2013  2014  2015  2016  2017  2018  2019  2020  2021  2022  2023  2024  2025 
  หมวดหมู่ 
กาฆามาฆิกาในมาดริดเป็นสถานที่จัดการประกวดปี 2024
สุคนธ์เพชร ผลประดิษฐานนท์

| สุคนธ์เพชร ผลประดิษฐานนท์ |
| --- | --- |
เกิด: สุคนธ์เพชร ผลประดิษฐานนท์ 16 กันยายน พ.ศ. 2532 (35 ปี)
ชื่ออื่น: เพชรหอม
การศึกษา: คณะจิตวิทยา จุฬาลงกรณ์มหาวิทยาลัย
อาชีพ: ผู้ประกาศข่าว พิธีกร
องค์การ: ช่อง 7 HD (2557 - ปัจจุบัน)
สุคนธ์เพชร ผลประดิษฐานนท์ ชื่อเล่น เพชรหอม (เกิดเมื่อวันที่ 16 กันยายน พ.ศ 2532)เป็นผู้ประกาศข่าวและพิธีกรชาวไทยในสังกัดช่อง 7 สี เกิดที่จังหวัดพิจิตรเริ่มเข้าสู่วงการบันเทิงจากการถ่ายโฆษณาสู่ผู้ประกาศข่าวในโครงการสรรหาผู้ประกาศข่าวหน้าใหม่รุ่นที่3และผ่านการคัดเลือกเป็น 1 ใน 10 คนสุดท้าย จากที่มีคนสมัครมากถึง 3,000 คน ปัจจุบันเธอเป็นผู้ประกาศข่าวในสังกัดช่อง 7 สี มีผลงานล่าสุด "เช้าข่าว 7 สี" "สะเก็ดข่าว" และคอลัมน์ "เพชรหอมพร้อมลุย" เป็นต้น
ประวัติ

สุคนธ์เพชร ผลประดิษฐานนท์ (ชื่อเล่น เพชรหอม) เกิดเมื่อวันที่ 16 กันยายน พ.ศ. 2532 เป็นผู้ประกาศข่าวและพิธีกรชาวไทยในสังกัดช่อง 7 HDเกิดที่จังหวัดพิจิตร จบการศึกษาระดับปริญญาตรีจากคณะจิตวิทยา จุฬาลงกรณ์มหาวิทยาลัย เป็นบุตรสาวคนโตของ “นายธเนศวร ผลประดิษฐานนท์” และ “พันตำรวจโท (หญิง) เสาวนิด ผลประดิษฐานนท์” สุคนธ์เพชรเป็นบุตรคนโต มีพี่น้องร่วมกัน 2 คน ครอบครัวของสุคนธ์เพชรมีธุรกิจส่วนตัว เป็นต้น
เริ่มเข้าสู่วงการบันเทิง

ในวัยเด็ก สุคนธ์เพชร เกิดที่จังหวัดพิจิตร และย้ายตามครอบครัวไปหลายจังหวัด ภายหลังครอบครัวจึงย้ายมาอยู่ที่จังหวัดพิษณุโลกและมีธุรกิจส่วนตัว
ในสมัยประถมศึกษา เธอเริ่มสนใจอาชีพผู้ประกาศข่าวและครูประจำชั้นเห็นแวว จึงส่งประกวดทักษะทางการพูด เป็นตัวแทนโรงเรียน ได้รางวัลชนะเลิศระดับจังหวัด
สุคนธ์เพชร เริ่มเข้าสู่ในวงการบันเทิง จากถ่ายโฆษณา สู่ผู้ประกาศข่าวในโครงการสรรหาผู้ประกาศข่าวหน้าใหม่รุ่นที่ 3 สังกัด ช่อง 7HD มีผู้สมัครร่วม 3,000 คน และผ่านการคัดเลือก เป็น 1 ใน 10 คนสุดท้าย ปัจจุบันเธอเป็นผู้ประกาศข่าวในสังกัดช่อง 7 HD มีผลงานล่าสุด "ประเด็นเด็ด 7 สี" และ "สะเก็ดข่าว" ได้รับรางวัลคนไทยตัวอย่าง 2559, รางวัลเพชรกนก สาขาพิทักษ์ธรรม 2560-2561, รางวัลเณศไอยรา พิธีกร ผู้ดำเนินรายการดีเด่น 2561, โล่เกียรติยศ พิธีกรและผู้ประกาศข่าวดีเด่น สมาคมสมาพันธ์นักข่าว (ประเทศไทย) 2564-2565 เป็นต้น
ผลงานผู้ประกาศข่าว

สะเก็ดข่าว special (2566 - ปัจจุบัน)
สะเก็ดข่าววันหยุด
สะเก็ดข่าว
เช้าข่าว 7 สี (2557-2559, 2565- 31 พฤษภาคม 2567)
คอลัมน์ เพชรหอมพร้อมลุย
คอลัมน์ เพื่อนเกษตร
คอลัมน์ เพชรหอมสงสัย
เจาะประเด็นข่าว 7HD (2561)
อาทิตย์ติดข่าว (2563-2565)
ห้องข่าวภาคเที่ยง
เช้านี้...ที่หมอชิต (14 ตุลาคม 2565 - 30 ธันวาคม 2565)
สนามข่าว 7 สี
ข่าวเด็ด 7 สี
ข่าววิทยุ Goodtime Radio FM 88.5
ผู้ประกาศข่าวรายการ สนามข่าวเสาร์อาทิตย์ (1 มิถุนายน 2567 - 1 กันยายน 2567)
ผู้ประกาศข่าวรายการ จ้อข่าวเช้า (3 มิถุนายน 2567 - ปัจจุบัน)
ผู้ประกาศข่าวรายการ ประเด็นเด็ด 7 สี (29 สิงหาคม 2567 - ปัจจุบัน)
ผลงานผู้ประกาศข่าว > ผลงานละคร

(2561) ละคร มือปราบเหยี่ยวดำ รับบทเป็น ผู้ประกาศข่าว
ผลงานรางวัล

(2559) รางวัลคนไทยตัวอย่าง
(2560-2561) รางวัลเพชรกนก สาขาพิทักษ์ธรรม
(2561) รางวัลเณศไอยรา พิธีกร ผู้ดำเนินรายการดีเด่น
(2564-2565) โล่เกียรติยศ พิธีกรและผู้ประกาศข่าวดีเด่น สมาคมสมาพันธ์นักข่าว (ประเทศไทย)
แหล่งข้อมูลอื่น

สุคนธ์เพชร ผลประดิษฐานนท์ ที่อินสตาแกรม
รายการ ภารกิจสุดคิดถึง : Let’s go my friends 3 ส.ค. 67 แขกรับเชิญ : เพชรหอม สุคนธ์เพชร
https://news.ch7.com/newscaster/83756/